Downloaded from YTS.MX
Official YIFY movies site: YTS.MX
A NETFLIX BEMUTATJA
Hát szia, nagyfiú!
Anya szeme fénye!
Ivana, drágaságom, mi történt?
Egész nap hívogatlak, de nem veszed fel.
Írtam üzenetet is.
Még a pápát is könnyebb elérni, mint téged.
Még fel kell próbálnod a ruhát az öcséd esküvőjére!
Ne felejtsd el, légy szíves!
Csók! Anya szeret!
Ivana, elhagytad a mobilod?
Egyre szétszórtabb vagy.
Mindegy, nem az én bajom.
Hát nem is.
Ne feledd, Dino ma az enyém.
Később beugrom.
Dino…
Anya jobb apát szánt neked.
Nem jött össze.
Van otthon valaki?
„Otthont” keresem.
Nem ismerjük egymást, de megtaláltam a mobilját.
Ez a szám volt otthoniként elmentve.
Tehát, gondolom, magáé a telefon.
Visszaadnám valamikor.
Szóval, „Otthon”, ha hazaért, hívjon vissza!
Vagyis hívja fel magát a mobilján! Én fogom felvenni.
Halló, „Otthon”?
Igen, én vagyok az.
Úgy örülök, hogy megtalálta a mobilomat! Életet mentett.
- Tudom. - Hogy érti?
Megnézte a képeimet?
Miért nem adtam meg jelszót?
Nem, nyugodjon meg!
A kávézóban voltam, és láttam, amikor elment.
Maga után mentem,
de az a nagy ló addigra elrángatta.
- Dino? - Úgy hívják azt a szörnyeteget?
Ne nevezze így! Ő egy igazi tündér.
Egy szelíd óriás.
Ő az én nagy fiam, és imádom.
Én is imádom az enyémet.
És milyen fajta?
Ember.
Pimasz kis vakarcs. Amúgy már 19, Manunak hívják.
És maga?
Magát hogy hívják? Vagy szólítsam továbbra is „Otthonnak”?
Nem, a nevem Ivana.
Az enyém Ricardo, de mindenki Leãonak hív, mint az oroszlánt.
Hogy rohadna meg!
Bocsásson meg, igazából úgy szólít, ahogy csak szeretne.
Hívhat pávának, cápának, malackának…
Nem magának mondtam, csak kifolyt a víz a kádból.
Értem.
- Leão? - Leão?
Régen tigrisnek hívtál.
Mit akarsz, Danilo? Gyorsan mondd, hívást várok.
Kitől?
Semmi közöd hozzá.
Miért nem veszed fel a mobilod?
Mert elhagytam.
Már megint? Idén már harmadszorra hagyod el.
Danilo, elváltunk!
Elváltunk!
Ez az én gondom, nem a tiéd.
Jól van, na. Átmegyek Dinóért.
- Ma ne gyere! - Indulok.
És adj kutyakaját is, mert elfogyott.
Te sóher disznó!
Még kaját sem vettél? Nem hagyom, hogy éheztesd.
Ne akard ezt is perre vinni!
Perelj csak be, ha akarsz. A kutya az enyém.
Seggfej.
Senki sem vehet el anyától. Senki.
- Leão? - Itt vagyok.
Megoldódott a probléma?
Melyik?
Hát a vízzel.
Az meg.
Van más is?
Nem is ismerem magát.
Ha ez meghívás, örömmel elfogadom.
Meghívhatom holnap egy ebédre? Vagy egy kávéra?
Jó lenne, de…
Csak vissza akarom adni a telefonját.
Jól van. Akkor legyen kávé!
Szuper!
Akkor holnap tízkor, ugyanabban a kávézóban.
Rendben. Várjon! Miről fogom felismerni?
Elég, ha én felismerem magát.
Viszlát holnap, „Otthon!”
A CORAZÓN DE LEÓN CÍMŰ FILM ALAPJÁN ÍRTA: MARCOS CARNEVALE
- Jó reggelt! - Jó reggelt!
Egy kávét kérnék.
- Rövid, hosszú? - Rövid, az jó lesz.
Először látogat Brazíliába a pápa.
A szentatyát a székesegyházban, ünnepélyes keretek között fogadják
a mai délelőtt folyamán…
- Köszönöm. - Nincs mit.
A francba!
MENTSD MEG A BOLYGÓT!
Nem hiszem el.
„Otthon”?
Idelent!
Késtem?
Örülök, hogy újra találkoztunk.
Hogy újra…
Ja persze,
Már találkoztunk. Maga látott.
Még egy rövid kávét?
Rövidet? Nem.
Inkább egy hosszú kávét kérnék.
És magának?
Én csak vizet kérek, köszönöm.
Tudom ám, mi jár a fejében, csak nem mer rákérdezni.
Nyilas vagyok. Nem erre volt kíváncsi?
Na jó, térjünk a lényegre!
Itt a mobilja…
Köszönöm.
…és a személyim.
- Az minek? - Hogy lássa, már nagyfiú vagyok.
Köszönjük.
Maga nem semmi.
Mivel foglalkozik?
- Ügyvéd vagyok. - Igazán?
Igen. Tudja, válás, pereskedés…
összetört szívek.
Ha szüksége lenne rám, már tudja a számom.
- Nem vagyok nős. - Az jó.
Akkor mázlija van.
A házasság nagy szívás, nem ajánlom.
Ha kíváncsi a véleményemre, soha ne nősüljön meg!
Özvegy vagyok.
- Bocsásson meg! - Semmi gond.
Ha újranősülnék, és balul sülne el, már tudom, kihez forduljak.
És maga mivel foglalkozik?
Szintén összetört szívekkel.
Sebész vagyok.
Amúgy…
Ne haragudjon, csak megnéznék valamit.
Hoppá!
Ajjaj!
Minden rendben?
Persze, nyugalom!
„Nyugalom!”
Danilóval a nyugalom egy nem létező fogalom.
Ki az a Danilo?
Az exem.
Az exférjem, és nemsoká a volt üzleti partnerem.
Az az ember egy igazi…
Szóval bonyolult. Mondjuk így!
Miatta stresszel annyit?
Igen. Részben.
De más dolgok miatt is.
Elváltunk, én elköltöztem.
A lakás egy kész csatatér, dobozok mindenütt.
Új irodát is kell találnom.
Néha szívem szerint mindent a levegőbe repítenék, esküszöm.
Tudja…
ezen könnyen segíthetünk.
Pillanat.
Jairo doktor!
Volna esetleg helyed…
úgy egy óra múlva?
Igen, két fő.
Tökéletes. Nagyszerű.
Akkor nemsoká ott. Viszlát!
Mehetünk?
Hová?
Ugye nem tériszonyos?
Uramisten!
Na, hogy tetszik, Ivana?
Azt mondta, terápiára megyünk!
Ez a terápia, Jairo a terapeutám.
Nem akart mindent a levegőbe repíteni?
De nem szó szerint!
- Ez gyönyörű! - Maga őrült!
Nem vagyok őrült, csak felejthetetlen.
Uramisten! Le akarok szállni! Azonnal szálljunk le! Menjünk vissza!
Higgye el, lefelé a leggyorsabb!
Ne! Meg fogunk halni!
A kutyámat még fel kell nevelnem!
És a bátyám esküvője…
Ha meghalok az esküvő előtt, anyám tutira megöl!
Három…
- Ne! Ne, engedjen el! - …kettő…
Ivana, én magát soha többé nem engedem el.
…egy!
Nézze!
Látja ezt?
Nem!
A szemem még mindig csukva van!
Ne butáskodjon! Nyissa ki a szemét! Ez a legjobb rész!
Szép, ugye?
Innen fentről minden olyan aprónak tűnik.
Ez gyönyörű!
Sikerült! Megcsináltam!
Nem hiszem el, hogy volt bátorságom!
Ez elképesztő volt!
Én megmondtam. És? Jobb már?
- Micsoda? - Tudja, a sok gond.
Azokról már meg is feledkeztem.
Egy pillanat. Halló!
Igen, én vagyok az.
Persze. Már indulok is.
Készítsenek elő mindent, máris ott vagyok.
Rendben. Viszlát!
Ivana, ne haragudjon,
de sajnos közbejött valami, és el kell rohannom.
De visszaviszem a városba.
Jól van.
Persze.
Akkor menjünk!
Tudtam, hogy élvezni fogja.
A kórház előtt állunk, ahová a szentatyát szállították.
Az állapotáról egyelőre nem kaptunk információt.
A bejárat előtt egyre nagyobb a tömeg,
mindenki válaszokat akar.
Hogy hívják? Nyugodjon meg!
Minden rendben lesz.
Nagyon jól éreztem magam.
Most sajnos rohannom kell.
De máskor is ugorhatnánk együtt.
- Már ha van kedve. - Persze! Nagyon élveztem.
Nagyon örülnék.
Akkor megyek.
Várjon! Nincs is meg a telefonszáma.
Ne aggódjon, már beírtam a mobiljába.
- Ricardo Leão. - Oké.
Viszlát, Otthon!
Na, mi a helyzet?
Asszonyom, az újságíróknak kint kell várakozni.
Nem vagyok újságíró.
Kit hoztak be? Csak nem egy hírességet?
- A pápát. - A pápát?
- Leszálláskor lett rosszul. - Szegény pápa.
Ne aggódjon! Jó kezekben van.
Leão doktor a legjobb.
- Az anyósom életét is megmentette. - Igazán?
Bár érte nem aggódtam ennyire.
Mi ez a magassarkú, Cláudia? Ne tegyen tönkre!
Na jó, ideje csodát tenni.
A vatikáni uraságoknak nem igazán van humorérzéke.
Figyeljenek, mert csak egyszer mutatom meg.
Mi újság?
Régóta várnak?
- Nos… - Várjon! Egy pillanat.
Ne segítsek?
Nem, köszönöm, megoldom.
Habemus papam.
Éljen!
Ne segítsek?
Apa?
Megjöttem, kincsem.
Csináltam kaját.
A mindenit!
Sajt, sonka, szalámi…
Jóságos ég!
A betegeim sosem tudhatják meg, hogy ilyeneket eszem.
Milyen napod volt?
Semmi különös.
Megismertem valakit, elvittem tandemugrásra,
- aztán megműtöttem a pápát. - Nem mondod!
Megismertél valakit?
És megműtöttem a pápát.
Az kit izgat?
Na és milyen a nő? Csinos? Van róla képed?
Hékás! Add vissza!
Állj már le! Kérem vissza a mobilomat!
- Hé! - Mi a baj?
Meztelen fotót is küldött már?
- Megőrültél? - Na lássuk!
Azta! Ez a nő gyönyörű!
Jó magas. Szép munka, Leão.
Tetszik?
És? Mikor lesz a következő randi?
Jó kérdés.
Hogy csináljam?
Írjak ma egy e-mailt, és holnap egy emlékeztetőt?
Vagy csak holnap írjak neki?
Nyugi már, ne feszülj rá ennyire!
A nők nem szeretik a rámenős pasikat.
De azt sem, ha valaki teszetosza.
Meg kell találni a középutat. Légy határozott, de azért titokzatos is!
Ezeket honnan szeded?
- A netről. - Persze, a netről.
Na jó.
Ferenc pápa kórházban van, ugyanis nemrég sürgősségi műtéten esett át.
São Paulóból Maurício Pessoa tudósít.
Az egész világ aggódott a szentatya egészsége miatt.
Ferenc pápát érkezésekor azonnal kórházba szállították.
A szívműtétet Dr. Ricardo Leão,
a világ egyik legkiválóbb szívsebésze hajtotta végre.
Itt áll tehát mellettem Dr. Ricardo Leão,
a brazil szívsebész, aki megoperálta a pápát.
Doktor úr, miért lett rosszul a szentatya?
Nos…
Túl nagy a szíve.
A Vatikán szóvivője szerint a szentatya hamarosan elhagyhatja a kórházat.
Állapota gyorsan javul,
köszönhetően aprócska orvosunk hatalmas szaktudásának.
Danilo, a minibárt azelőtt vettem, mielőtt hozzád mentem.
- Az enyém. - Bizonyítsd be!
- Rajta! - Miről beszélsz?
Máskülönben hogy döntjük el?
Én készítettem egy leltárt
az irodában lévő összes tárgyról.
És ki kérte meg erre?
Senki, de ez a legjobb módszer,
mintha csak bíróságon lennénk.
Jól tetted. Így igazságosan eloszthatunk mindent.
A számla kiállításának dátumából kiderül,
hogy ezt Ivana még az esküvő előtt vette,
tehát a minibár őt illeti.
Vagyis a tiltakozást elutasítom.
Rendben. És mi van a festménnyel?
Talán arról is van valami papír?
Azt anyádtól kaptuk. Szóval vidd el nyugodtan, drágám!
Remek.
A szék?
A széket nem adom. Nagyapáé volt.
- Nem. - Ne kezdd megint!
Drágám, a nagyapád imádott engem.
A feljegyzések szerint ki nem állhatta magát.
Csak udvarias volt.
A szék Ivanáé.
Nagyszerű. Tiéd a szék, a minibár…
Nekem mégis mi jut? A tűzőgép?
Az valóban a magáé.
Ja, jó.
- És megtartom Corinát. - Nem.
Ő az enyém. Corina, szeretném, ha nekem dolgoznál.
Mi az ajánlatod?
Elég, ha tízre jársz be.
Nálam a péntek szabad.
Hosszú ebédszünet.
Harmincöt szabadnap.
Tízszázalékos emelést kapsz.
Én megduplázom a bérét.
- Seggfej. - Akkor eldőlt.
Corina az enyém, vita lezárva.
Már hozhat is egy kávét.
Javaslom, hogy keressen egy asszisztenst,
mert én Ivanával maradok.
Maga megőrült?
Nem, de, tudja, Ivana sokkal kedvesebb magánál.
Meglepődtél, mi? Ki hitte volna?
Hát ez csodás.
És mi lesz az irodával? Én ugyan nem megyek sehova.
Ne aggódj, majd én elmegyek.
Ez az iroda úgyis túl kicsi nekem.
Találok majd valami szebbet és nagyobbat.
- Akkor ezt add írásba, kérlek! - Nyomtasd ki, és aláírom.
Nagy hibát követsz el.
Az volt a hiba, hogy hozzád mentem.
De ma végre boldogan ébredtem, mert új életet kezdek,
messze tőled, drágám.
Hogy érted? Mi az, hogy boldogan ébredtél?
De hát épp válunk. Hogy ébredhet boldogan?
Valószínűleg pont emiatt.
Ângela, itt Ivana Tavares.
Figyelj csak, elköltözöm az irodából.
Ha tudsz egy jó helyet a környéken, kérlek, szólj!
Ja, és nagy irodát szeretnék.
Majd beszéljünk, puszillak!
Hogy van, kedves Otthon?
Volna kedve megint ugrani?
Találkozzunk egy óra múlva!
A fenébe!
Vajon el fog állni?
Persze, ez csak egy kis eső.
- Csak nem fél a mennydörgéstől? - Ugyan!
Úgy sajnálom, jó lett volna megint ugrani.
De van egy B-tervem.
Mennyire ijesztő?
Fél a sötétben?
Na? Milyen?
Jó ég!
Ez csodálatos, Leão.
Akkor jöhet még?
Még?
Nem tudom, szabad-e.
Persze, hogy szabad.
Istenem!
Jó ég!
Mi ez a csoda?
Egy falat mennyország
karamellel és csokoládéval töltve.
Van ott valami. Egy kis csokoládé.
- Hol? - Itt.
Na, mi volt, apa?
Megdöntötted?
Kicsikém, ne már! Ne beszélj így!
Ő egy igazi hölgy. Szóval úgy mondanám, összejöttünk.
- Mi az? - Semmi.
Szóval, mi történt?
Ha tudni akarod, csókolóztunk.
És mit éreztél?
Valami nagyon furát.
- Borzongást? - Igen.
Aztán a fejem…
Beleszédültél?
Ahogy mondod. Forgott velem a világ.
És utána?
Utána…
Mintha megszűnt volna körülöttünk minden.
Csak mi léteztünk. Mi ketten.
Senki más.
Most meg mi van, Manu?
Sajnálom, Leão doktor.
De az állapota súlyosabb, mint gondoltam.
Miért?
Apa, te szerelmes vagy.
Nem vagyok szerelmes.
Ez csak…
Nem vagyok szerelmes.
Az vagyok? Nem.
Talán igen.
Nem, Manu… én nem…
Nekem ez nem megy. Utoljára anyáddal randiztam.
Már azt sem tudom, hogy kell.
Ez olyan, mint a biciklizés.
Nem tudok biciklizni. A lábam nem ér le a pedálig.
Ne vicceld el! Tudod, hogy értem.
Tudom.
Csak neki kell adnod a szíved.
És ha nem én vagyok a megfelelő donor?
Melyik nő ne örülne a szívednek, apa?
Jaj, édesem!
Nos, a diagnózist felállítottuk.
- Lefekszem. - Jól van.
Hallod-e?
Remek orvos leszel.
Szerelmes vagyok.
Odete, én már nem tudom, mihez kezdjek Ivanával.
Mondtam, hogy ne váljon el.
Új férj, új problémák.
De nem hallgatott rám.
Sosem hallgat. Igaz, Adolfo?
- Igazából… - Az esküvőre is egyedül jön.
- Elképesztő! - Megjöttem!
Szia, anya!
- Szia, Odete! - Szia!
Szia, apa. Ez az a ruha?
- Igen. - Felpróbálom.
Szörnyen néz ki. Olyan mélabús.
Biztos nehéz most neki.
Igaz, Adolfo?
- Jaj! - Sajnálom!
- „Jaj”. - Ivana, minden rendben?
Minden csodás!
Na?
Hogy nézek ki?
Nagyon tetszik, Odete. Gyönyörű.
Igen…
a szabás jó, de túl egyszerű.
Igen, egyszerű. De még nincs kész, ugye?
Vegyük le az ujját!
Hadd látszódjon a karod!
Jó ötlet, vegyük le az ujját!
LEÃO: JÓ REGGELT, OTTHON! NYOLCKOR NÁLAD.
Rakhatnánk rá valami hímzést is.
Dobjuk fel egy kicsit!
Hímzés? Jó, szuper, imádom a hímzést!
Akkor legyen rajta az is!
És legyen rövidebb! Ez a lány folyton megbotlik.
Igen. Érjen csak a vádlim közepéig!
Most úgyis az a divat.
És strasszok is kellenek.
Attól vidámabb lesz a külsőd.
Strasszok?
Imádom! Jó ég!
Túlragyogom majd az ifjú párt.
Na jó, mi folyik itt?
Valami rosszat mondtam?
Te egyetértesz velem?
Igen, egyetértek.
És mégis miért? Sosem értesz velem egyet!
De most igazad van.
Igazam van? Sosem mondasz ilyet!
Ivana, mi folyik itt? Mi ez az egész?
Beszedtél valamit?
Vagy ittál? Lehelj csak rám!
Anya, állj már le! Apa, mondj már valamit!
- Drágám… - Szektás lettél.
Behálóztak.
Istenem, vissza akarom kapni a lányomat!
Anya, elég legyen!
Hát semmivel nem tudlak boldoggá tenni?
De igen! Most pont hogy boldoggá teszel!
Akkor miért kiabálsz?
Nem tudom!
Megszokásból.
Jó ég! Most mennem kell.
Tedd, amit anya mondott, bízom bennetek.
Csak ne legyen szorosabb!
Mentem.
A cipőt majd én megveszem.
És ne felejtsd el a brancsot, vagy mit.
- Brunchot. - A cipőt bízd csak rám!
És brunch, igen.
Anya!
- Nincs jól, szegény. - Szerintem épp ellenkezőleg.
Lóháton mész?
Ez nagyon gáz.
Hadd ne mondjam ki!
Atyaég!
Erről van szó.
- Tetszik? - Ez szuper, apa.
És magasabbnak is nézek ki.
- Sokkal. - Tudod, miért?
Ez nem vicc.
Ennek a cipőnek két és fél centis sarka van.
Nézd csak!
Nem vagyok magasabb?
Apa, te mindig jól nézel ki.
De ma én akarok lenni Leão, az oroszlán.
Amúgy valamit el akartam mondani.
Felvettek valahová?
Még nem tudom.
Figyelj, nem az számít, melyik egyetemre jársz.
Nem a diploma tesz orvossá, hanem a beletett munka.
- Apa, ez nem erről van szó. - Jól van, csak ideges vagyok.
- Mondd! - Figyelj! Vettem neked óvszert.
Ez ultra vékony.
Ez ízesített.
Ebben itt tovább bírod.
Ez meg barbecue-s.
- Nagyon menő. - Soha többé nem fogok grillezni.
Ez a „fénykard”, világít a sötétben.
Az előző pasim imádta.
Nem akarom tudni!
Az apád vagyok, nem érdekelnek a részletek.
- Köszönöm. - Nem osztozom az örökségemen.
Na jó, most már készülődnöm kell.
Bár egy kis tesónak örülnék.
Miket beszélsz?
Ez a lány!
Akkor is magasabb lettem. Érzem.
Fénykard és barbecue.
A változatosság kedvéért késtél.
Hihetetlen. Tessék.
- Ezt is vidd! - Nyugi már!
Ez az új csontja. Imádja.
Itt van Frederico is.
És a homeopátiás szer. Ne felejtsd el!
Két csepp reggelente. Megjegyezted?
Jól van, menj csak, életem!
- Nem mutatod meg az új lakásodat? - Soha.
Minden rendben lesz, gyönyörűségem. Csak két nap.
Anya szerelme.
Olyan fura ez a kutya.
Ugye nem hangolod ellenem?
Ez szülői elidegenítés.
Ne légy nevetséges!
Na viszlát!
Megyek már. Nagyon kicsípted magad.
Randizni mész?
Nem tartozik rád, Danilo. Menj már!
- Menj! - Gyere, pajti!
Hova mész? A lépcsőn menjetek!
Tudod, hogy klausztrofóbiás.
De drágám, a nyolcadikon vagyunk!
Nem érdekel.
A lépcsőn vidd le!
- Jézusom! Na gyere! - Lusta disznó! Kiborítasz.
Nyugi.
Dino, ne rohanj!
Óvatosan apával! Ne!
Jó estét, Lourival úr!
- Szia! - Szia!
Nagyon csinos vagy.
Mehetünk?
Mi a fene?
Leão?
Jelszó?
Hát jó.
Fenébe, a mobilomon még mindig nincs jelszó.
Ez a hely elképesztő, Leão!
- Gyakran jársz ide? - Nem igazán.
Leão úr! Micsoda megtiszteltetés!
Csak jó az arcmemóriája.
- Játszik ma este? - Nem.
Te zenélsz?
Mondjuk úgy, zenélgetek.
De ma este nem játszom, mert a hölggyel vagyok.
Udvariatlanság volna magára hagyni.
Ne viccelj! Úgy örülnék, ha játszanál!
Csak egy számot játssz nekem!
- Jó, játszom egy dalt. Csak neked. - Oké.
Még számolunk.
Azok az ajkak
Azok a szemek
Még sosem láttam ilyen nőt
Olyan gyönyörű
Olyan dögös
Azok az ajkak, Istenem !
Azok a szemek, jó ég !
Sosem láttam még szebbet
Bébi, táncolj nekem!
- Bocs, de a koncertet nézem. - A koncertet?
Úgy ver a szívem, el sem tudod képzelni.
Nézd, így.
Miattad.
Nem bírok magammal. Hallgasd csak!
- Figyelj, szeretném nézni a zenekart. - A zenekart?
A zenét nem nézni, hanem érezni kell.
Figyelj, esküszöm,
amikor megláttalak, azt mondtam magamnak…
- Bocs, haver! - Basszus! A frászt hoztad rám!
Figyelj, töki, bonts vitorlát, épp fűzöm a csajt.
- Légyszi! - A hölgynek már van partnere.
- Mi? - Gyere, Ivana! Táncoljunk!
Ugye csak viccelsz? Várj csak, szivi!
Te táncolj a „Bújj, bújj, zöldágra” a nagycsoportosokkal!
- Na idefigyelj… - Gyere, elmegyünk.
Nyugi, menjünk!
- Gyerünk! - Srácok…
Hé, Törpapa!
Miki manó!
Hadd kérdezzek valamit!
Csak kíváncsiságból.
Ki engedett be egy kisgyereket a klubba?
Ez törvényes?
Nem tudtam. Figyelj, csak, töpörtyű!
Ha tényleg akkora táncos vagy, mint amilyennek előadod magad,
akkor mutasd meg, mit tudsz!
- Rajta! - Gyere a táncparkettre! Most!
Jól van.
Most mutasd meg, gyerünk!
Gyerünk, Leão!
Leão?
Leão!
OTTHON, ÉREZD MAGAD OTTHON!
Mit akar attól a pasastól?
A fickó ki sem látszik a földből.
Egy minimanó, egy liliputi.
Mégis mennyire alacsony?
Kábé ennyire?
Sokkal alacsonyabb.
- Ennyire? - Még alacsonyabb.
Ennyire?
Annál is kisebb.
Jézusom, nálam is alacsonyabb?
Igen, mondom, hogy törpe.
Hé! Több tiszteletet!
Ezért beperelhetném.
Az megvan, amikor a pápa találkozik a papagájjal?
Inkább nem mesélem el.
Nem értenék, ahogy a szentatya miséit sem.
Viccelek. Csak szeretném megerősíteni,
hogy a szentatyában már brazil szív dobog.
SZENT SZÍV KÓRHÁZ
Hoztam magának valamit.
- Fantasztikus! - Parancsoljon!
A mindenit! Remek ajándék.
Hadd lássam!
Szentatyám, hadd kérdezzek valamit!
Csak így magunk között.
Pelé azért jobb volt, mint Maradona, ugye?
Nem!
Gyerekkorom óta rajongok Peléért,
de ne mondja el senkinek!
Ne aggódjon, köt az orvosi titoktartás.
Tudtam én!
Egy pillanat, csörög a telefonom.
- Csak nyugodtan. - Tudja, ez fontos.
Otthon?
Bocs a zavarásért! Nagyon elfoglalt vagy?
Semmi fontos.
- Hogy aludtál? - Mint a tej.
Mit szólnál egy ebédhez nálam?
Mondjuk holnap?
Benne vagyok.
- Én főzök. - Szuper.
Várni foglak.
Csókollak. Szia!
Most mennem kell, szentatyám. Hív a kötelesség.
De ugye nem felejti el?
Csak semmi körmenet vagy húsvéti mise, semmi ilyesmi!
Vigyáznia kell a szívére.
Ja, és majd' elfelejtettem.
Hadd kérdezzek valamit! Egy perc.
Személyes ügy.
A lányom… hogy van ez spanyolul?
- La niña. - La niña.
- A lánya. - A lánya. Nem, az én lányom, Manu.
Az orvosi egyetemre jelentkezett.
Az orvosira?
Igen, orvosnak készül.
Szentatyámnak közvetlen vonala van a nagyfőnökhöz.
Segítsen, kérem! A kislányom megérdemli.
Ne aggódjon!
Intézkedem.
Jó reggelt!
Jó reggelt, Corina!
Odanézzenek!
Hófehérke végre megérkezett!
Ez a tiéd, Hófehérke.
Most mi van?
Hófehérke szereti a törpéket, nem?
Melyikkel randizol? Hapcival?
Vagy Morgóval?
Tudom már. Kuka az.
Miről beszélsz, Danilo?
Láttalak tegnap este. A pasast először észre se vettem.
Olyan apró, hogy nagyító kell hozzá.
Ez az én dolgom.
Mondd csak! Mire jó ez az egész?
Így akarsz megalázni?
Mit szólnak majd, hogy egy ilyen zsebcirkálóval randizol?
Tényleg egy erdei manóval akarsz járni?
Bemutatnál egy ilyen zsebtigrist a családodnak?
Szegény anyád!
Mit szól majd ahhoz, hogy a pasid létráról szedi a földi epret?
Nem kínos ez?
Idefigyelj, Danilo!
Erre most nincs időm, megbeszélésem van, el fogok késni.
Tessék. Üdvözlöm a kis ólomkatonát.
Majd megmondom én, mit csinálj azzal az almával.
Nekem még nem is meséltél a pasasról.
Olyan gyorsan történt, Corina. Még nem is volt időm.
Danilo folyton arról beszél, mennyire…
Hát, tényleg alacsony.
Alacsony, de amilyen kicsi…
a szíve olyan hatalmas.
Ebben biztos vagyok.
Tudod, mikor vele vagyok…
ez az egész eszembe sem jut. El tudod hinni?
Persze, neked elhiszem.
És eljutottatok már a…
- Igen. - És jó volt?
Csodálatos.
Szuper!
És tényleg igaz, hogy… csak kíváncsi vagyok.
- Szóval igaz? - De még mennyire.
Te mázlista!
Csodálom a bátorságodat.
Alighogy kiléptél egy katasztrofális házasságból,
már át is tudtad adni magad a szenvedélynek.
Erre nem mindenki képes.
Danilóval meg ne is törődj!
És akkor mi van, ha alacsony a pasas?
Ki érdekel, ha megbámulnak miatta?
Kit érdekel, ha kigúnyolnak?
Kit érdekel, ha anyád kiborul?
Csak az számít, hogy szeretitek egymást.
BEJÖVŐ HÍVÁS: DANILO
ÚJ HANGÜZENET: DANILO
Ivana, vedd fel! Beszélnünk kell.
Meggondoltam magam.
Nem találtam új partnert az irodába.
Szóval a tiéd lehet.
Nekem nincs rá elég pénzem.
Danilo…
Danilo, drágám, idehallgass! Nem akarok még egy hibát elkövetni.
Százszor elmondtam már, hogy nem erre vágyom.
Nekem ez egy átmeneti megoldás,
nagyobb terveim vannak az életben.
Az a baj, hogy túl kicsi, nagyobb iroda kell.
Majd beszélünk.
Basszus!
Jó napot!
Uram!
Hahó!
Idelent, uram!
Itt vagyok.
Pizzát hoztam.
Jesszus, Godzilla?
- Pizzát hoztam. - Kinek?
Pizzát.
Bocs. Segítsek, picur?
Nem, Godzilla. Köszönöm.
Bocs, tesó.
Elnézést!
Szia, Leão!
Bújj be!
Otthon?
Itthon vagyok, Otthon!
Egy pillanat!
Csak pont zuhanyoztam.
Nyugi, te dinoszaurusz!
Dinoszaurusz, ne!
Összeismerkedtetek Dinóval?
Minden rendben?
Nahát, új frizura?
Gondoltam, ez az olaszos séró jobban illik a mai menühöz.
Ugye, Dino?
Érezd magad otthon!
- Hozzálátsz? - Persze.
Otthon érzem magam.
Máris jövök. Még nem vagyok kész.
De hát ez még neki is magasan van!
Minden oké?
Persze, boldogulok.
Leão, szólj, ha segítsek!
Nem kell, minden rendben.
Rendben. Mindjárt kész vagyok.
Oké.
Ne haragudj!
- Megvárakoztattalak? - Nem, tökéletes időzítés.
De jó illat van!
Tálalhatok?
Kérlek!
Azta! Ez egy igazi műremek!
Ne dicsérd, míg nem kóstoltad!
Már kóstolom is.
Nem hiszem el.
Szia, anya!
Nem.
Nem láttam, hogy írtál, mert szárítottam a telefonom.
Beleesett Dino táljába.
Nem, nincs baja, mondd!
Ne, most ne gyere át!
Miért akarsz átjönni?
Most nem vagyok egyedül.
Igen.
Nem, nem ismered.
Rendben.
Nem felejtettem el a szombatot,
és egyedül megyek.
Rendben.
Anya, később megbeszéljük. Most nem érek rá, mondtam.
Szia, anya! Szeretlek!
Aggódik a szombati buli miatt.
Szombati buli?
- Nem kérsz bort? - Nem vagyok egy nagyivó.
Az öcsémnek rendezünk egy partit. Nem mondtam?
Nem.
Most lesz az esküvője.
Anyám szervez egy kis összejövetelt, ahol a két család találkozhat.
Nem nagy ügy, szűk körű lesz, csak családtagok jönnek.
Szóval szűk körű.
Esetleg…
Van kedved eljönni?
Szeretnéd, ha elkísérnélek?
Persze, ha te is szeretnéd.
De biztos? Nem akarom, hogy csak udvariasságból hívj.
Dehogy, ne viccelj! Erről szó sincs.
Akkor jövök.
Csak ha tényleg van kedved.
Persze hogy van.
Ha nem akarsz, semmi gond.
Én csak akkor szeretném, ha te is.
Elkísérlek.
Szuper.
Árulj el valamit!
Hogy mutatkozzam majd be?
Azt mondtad, szűk körű a buli.
Szóval én…
Ja, nem…
ez nem egy ilyen puccos valami lesz.
Medencés parti, villásreggeli, grillezés…
Egy közös grillezés.
Szóval nem kell kiöltözni.
Üdv! Ez Vladimir bulija?
Anyukám, totál elkéstél!
Ez irtó szuper!
Gyerünk!
Atyaég, nem semmi ez a buli!
Ismered a bátyádat.
Igen, és biztos, hogy imádja.
Csodás lett minden.
A kísérőd merre jár?
Láthatóan késik.
Te jó ég!
Egy törpe!
Imádom a törpéket!
Annyira édes!
Hol találtátok ezt a táncost?
Törpicsek!
Olyan édes!
Bocs, eltévedtem. Még időben?
Üdv mindenkinek!
- Hogy vannak? - Üdv!
Ivana, csak nem ő a partnered?
Hogy ismerkedtetek meg?
Ő találta meg a mobilom, anya.
Bizony, én voltam.
Ő…
ő Ricardo.
Ricardo Leão.
Ő az apám, Adolfo. Ő pedig az anyám.
Márcia vagyok, a vőlegény anyja.
Szia, Vladimir vagyok. Ivana öccse.
Ő pedig Jeff, a leendő férjem.
- Nagyon örülök. - Szintúgy.
Ők az apósom és az anyósom. Jacob és Sharon.
Mindketten orvosok Alabamában.
- Örvendek. - Nagyon örülünk.
Azt hiszem, ismerem magát.
Szerintem ő az, jól gondolom, Jacob?
Bizony ám!
Maga az a híres kardiológus. Tudjuk, miket vitt véghez.
Kardio micsoda?
Miről beszélnek?
Leão kardiológus, anya.
Az ország egyik legjobbja.
Ő az egyik legjobb Brazíliában.
Nem, ő a világ egyik legjobbja.
Mit mondott?
Hogy Leão a világ egyik legjobbja.
Hogy a legjobb, azt nem tudom.
de hogy a legalacsonyabb, az biztos.
Ez ám a kacaj!
Szóval ő a pasid, Ivana?
Mit kérdezett?
Mit kérdezett, Ivana?
Csak barátok vagyunk.
Csak barátok.
Az egyik barátja.
Csak barátok!
Hát persze, hogy csak barátok.
Barátok.
Ivana, hozz már egy italt Leãonak!
- Ihat alkoholt, ugye? - Persze.
De ma nem, mert én vezetek.
- Tud vezetni? - Triciklivel jöttem.
Akkor hosszú lehetett az út.
- Testedzésnek remek volt. - Akkor hozok egy italt.
Ez alkoholmentes?
Kedvelem magát, kisoroszlán.
Én is magát, kispárduc.
Úgy örülök, hogy Ivana ilyen barátra lelt.
Segíthetne rávenni, hogy menjen vissza Danilóhoz.
Szeretik egymást.
Egy hónap randizás után össze is házasodtak.
Mint Adolfo és én.
Lelki társak.
Ivana észre sem veszi, de folyton Danilóról beszél.
Látszik, hogy még mindig odavan érte, nincs igazam?
Nyilván így van. Én is azt hiszem.
- Leão? - Mondja!
Hogy van a törpe angolul?
„Anal”.
Az italod.
Köszönöm.
SZTÁRORVOSOK AZ ARANYSZÍVŰ DOKTOR
BRAZIL ORVOS A KARDIOLÓGIA CSÚCSÁN
Apa, beszélnünk kell.
Jó a cikk, csak a magasságomat írták el.
Mi az?
- Felvettek? Uramisten! - Felvettek.
És ezt csak így mondod?
Gyere ide!
Olyan boldog vagyok!
- Igen, de… - Ez csodálatos.
Tudtam, hogy sikerülni fog.
Olyan büszke vagyok rád.
Tudod, valami azt súgta, hogy sikerülni fog.
Ez csodálatos!
Igen, de épp erről…
Nem akarlak befolyásolni, de szerintem…
remek kardiológus lennél, csak mondom.
- Valamit muszáj… - Egy másodperc.
Halló?
- Apa! - Szentatyám!
Kicsim, a pápával beszélek. Meg kell köszönnöm neki.
Szentatyám, én vagyok az.
Leão.
Tudja, aki megműtötte.
Minden rendben? Jól van, ugye?
Csak amiatt hívom, mert a lányomat felvették az egyetemre.
Nagyon boldog vagyok!
Anya, miért erre jössz?
El fogunk késni.
Tessék, kövesd a GPS-t!
Mi ez a hang?
Nézd meg, milyen kanyargósan akar vinni!
Remélem, ezen a próbavacsorán jó kaja lesz,
mert ha nem, komolyan mondom…
Ha már itt tartunk,
kit hozol magaddal az esküvőre?
Még nem tudom.
Csak nem randizol valakivel, akiről anyád nem tud?
Gyerünk, vallj színt! Ismerem?
Igen.
Na mesélj!
Ricardo az.
Ricardo? Milyen Ricardo?
Ricardo Leão, a bulin találkoztál vele.
Tudod, hány emberrel találkoztam ott?
A kardiológus.
Ja, hogy a kardio…
- Ugye nem? - Anya!
Az ég szerelmére!
Az ég szerelmére, én is ezt mondom. Meg akarsz ölni?
Te fogsz megölni mindkettőnket, ha így vezetsz.
Jaj, Ivana!
Annyi normális pasas van, de neked le kell állni egy…
ilyennel?
Normális?
Szörnyű, milyen előítéletes vagy.
Én, előítéletes?
Igen, előítéletes.
Én egy nyitott és modern nő vagyok.
Elfogadtam a homokbánya öcsédet is.
Ahogy a külföldi vőlegényét és a vegán apádat is.
Szóval mondd el nekem, miért is volnék előítéletes?
Hallanod kéne magad.
Te beszélsz a…
Elég ebből. Nekem elegem van. Végeztem.
- Ivana. - Cseszd meg!
Ivana, gyere vissza! Hozzád beszélek!
Ivana!
Itt hagytad a mobilod! Gyere vissza!
- Jó reggelt, Corina! - Jó reggelt!
Danilo itt van?
Ivana! Corina, Ivana jött?
Ő az, vagy…
Vagy most kezdődik a Hupikék törpikék?
Igen, ez a Hupikék törpikék. Na ülj le!
Tudod, mit? Ma lepereg, hogy provokálsz.
Én legalább le tudom csapni a magas labdát.
Na figyelj, akkor kell az iroda, vagy sem?
Süket vagy?
Már megmondtam, hogy nem kell.
Ez az iroda kicsi.
Rád emlékeztet, megfojt ez a hely.
Szóval a magas férfiak megfojtanak?
Elegem volt, végeztem. Corina, otthonról dolgozom.
Idehallgass!
Leão sokkal nagyobb ember nálad.
Minden tekintetben.
Mi? Hogy nagyobb?
Ezt hogy érted?
Várj már!
Hogy értetted az előbb? Várj!
- Tudod, a parfümöknél is… - Kiborítasz.
…minél kisebb az üveg, annál jobb a…
Nem érdekel.
Nem hallom, amit mondasz!
Elnézést.
Jó napot, ez Ivana ügyvédnő irodája?
Üdvözlöm!
Csak nem maga az a híres Leão?
Alig vártam, hogy megismerjem.
Alacsonyabbnak gondoltam.
Biztos túl erős a szemüvege.
Milyen aranyos.
- Hahó! Ivana bent van? - Hahó!
Épp az imént ment el.
Máris felhívom, és szólok, hogy itt van.
Jöjjön!
- Nem fognám meg a kezét. - Elnézést.
Semmi gond.
Foglaljon helyet!
A hívott szám jelenleg nem elérhető…
Egyből hangpostára kapcsol.
- Hadilábon áll a telefonokkal. - Ne is mondja!
Csak nem tárgyalásról jött? Vagy…
Ja, nem, a lányomat felvették az egyetemre,
és lesz egy kis összejövetel.
Ivana megbolondult!
Ez a nő komplett őrült!
Az a Babszem Jankó teljesen megbolondította.
Meghülyült.
Tényleg hülye, ha egy ilyen pasasnak bedől.
Nagyon ki lehet éhezve, ha ilyen alacsonyra tette a mércét.
Ha egyszer összefutok azzal a mopszlival,
- megmondom neki, hogy… - Na mit?
Bocsánat, nem tudtam, hogy van egy fél vendégünk.
Danilo, ő Leão. A felesége barátja.
Leão, ő Danilo. A barátnője férje.
Úgy értem…
Megnézem, hátha Ivana lent van még. Elnézést.
- Szóval mi a gond? - Semmi.
De jobb, ha tudod, Ivana túl nagy falat neked, kispajtás.
Nézz már magadra!
Már ha feléred a tükröt.
Uramisten! Mi folyik itt?
Leão! Miért nem a saját súlycsoportjával küzd?
Még nem végeztünk, seggfej!
Ivana átver téged.
És tudod, a hazugság mindig kiderül.
Ezt hallgasd!
Drágám, idehallgass! Nem akarok még egy hibát elkövetni.
Százszor elmondtam már, hogy nem erre vágyom.
Nekem ez átmeneti megoldás,
nagyobb terveim vannak az életben.
Az a baj, hogy túl kicsi.
Vesztettél, Hüvelyk Matyi.
Édesem, elég baj neki, hogy így született.
Te vagy az, picur?
Bocs, öregem! Segítsek?
Hagyj békén, puffancs!
Máskor nézz a lábad elé!
Bocs, csak nem láttalak.
Látod, ez a baj. Senki sem lát engem.
Boldogulok egyedül is.
Már úgyis megszoktam.
Cláudia, tudod, hogy apa nem hallgat senkire.
Édesem, rád mindig hallgat.
- Na és örülsz? - Nagyon.
Nézd csak! Édesapád is megjött.
- Leão, mi történt? - Szia!
Ja, ez semmiség. Nem számít.
Aki számít, az a mi leendő orvosunk. Szóval ünnepeljünk!
Apa, ezt már rég meg akartam beszélni veled.
Mondd csak!
Nem arra az egyetemre vettek fel, amelyikre gondolod.
Már azt hittem, valami baj van. Tudod, hogy nem ez számít.
- Az a lényeg, hogy orvos leszel… - Állatorvos.
Állat… Hogy mi?
Állatorvos leszek.
Ez az álmom, apa.
- Imádom az állatokat. - Állatokat fogsz gyógyítani?
- Ők is emberek. - Megbocsát, doktornő?
Miért hazudtál?
Nem hazudtam, csak nem mondtam el.
Tudod, hogy utálom a hazugságot.
Utálom.
Nem elég, hogy Ivana átvert, még te is hazudsz?
Nem is figyelsz rám.
És te mire figyelsz? Az állatokra?
Rájuk biztos jobban, mint rám.
Halihó!
Hoztam egy kis csokit a jövő sztárkardiológusának.
Gyere, Manu!
Meggylikőrös.
Mi a baj?
Corina mondta, hogy jártál az irodában.
Figyelj…
ez nem fog működni.
Mármint micsoda?
Mi.
Jobb, ha befejezzük.
Hogy érted ezt, Leão?
Nem értelek.
Nem akarok a nagy terveid útjában állni.
Te most…
te most szakítasz velem, Leão?
Nem akarok olyan nővel lenni, aki szégyell.
De ez nem így van.
Figyelj, én…
Ez nekem is nehéz.
Én…
néha tényleg nem tudom, hogy viselkedjek. Még tanulom.
Én sem vagyok tökéletes.
Hiába hiszel annak. Nekem is megvannak a korlátaim, tudod…
Figyelj…
ne vedd rossz néven, de szeretném, ha most elmennél.
Azt akarod, hogy elmenjek?
Ez a lányom bulija.
Szóval elmennél, kérlek?
Egy napra neked adtam a szívemet
Aztán úgy esett, hogy elveszítettelek
Nem hittem, hogy létezik ilyen szerelem
Hogy ennyi könnyet hullatni lehet
De minden elmúlik egyszer
Eltűnik nyomtalanul
De boldog csak úgy lehetsz
Ha a szíved majd újra kitárul
Köszönöm.
Egy nap majd újra kitárom a szívem
És többé nem hullajtok majd könnyeket
Ha örömömben már nem kiálthatok fel
A remény lesz…
Miért?
…ami segít égbe kiáltani a neved
De minden elmúlik egyszer…
LEÃO ÚR RÉSZÉRE
A VŐLEGÉNY CSALÁDJA MEGHÍVJA ÖNT
VLAD ÉS JEFF ESKÜVŐI CEREMÓNIÁJÁRA
Boldog csak úgy lehetsz
Ha a szíved majd újra kitárul
Apa, ezt a kandallóban találtam.
Jó helyen volt az ott.
Nem értem, miért nem mész el.
Nem hallottad, mit mondott Ivana?
És te? Azt hallasz meg, amit akarsz.
Adj már neki egy esélyt! Ne légy ilyen büszke!
- Nem vagyok büszke. - Persze.
Büszke vagyok rá, hogy nem vagyok büszke.
És amúgy sincs jogod így beszélni velem.
Végig hazudtál nekem.
Nem hagytál szóhoz jutni, apa.
És magamhoz mindig őszinte voltam. Te viszont becsapod magad.
Figyelj!
Mindig azt mondtad, nem zavar a magasságod.
Én meg elhittem.
Pedig nem mondtál igazat. Nézz már magadba!
Nyilván mindig is zavart.
Szerinted milyen érzés volt, hogy körülöttem mindenki megnőtt…
én meg nem?
Nekem mindig mindenért keményebben kellett küzdenem.
És mire mentem vele? Semmire.
Mindig én leszek az a kis növésű.
Akkor ne légy ilyen büszke, és ne tégy úgy, mintha nem zavarna!
Szerinted Ivanának könnyű?
Hogy fogadna el, ha te sem fogadod el magad?
Figyelj, apa!
Hiába lennél 30 vagy 40 centivel magasabb.
Hidd el, a jellem nem ezen múlik.
Manu, várj!
Remek állatorvos leszel.
Gyógyíthatsz majd oroszlánokat!
Maguk, ott, jöjjenek erre! Maguk is!
Maga a másik vőlegényhez tartozik.
Maguk is ott ülnek.
Édes jó istenem!
Hol az anyakönyvvezető?
A francba!
- Danilo. - Szia!
Téged ki hívott meg?
Anyád szerette volna, ha eljövök.
A mindenit! Igazán…
csinos vagy.
Ivana, tudod a válás életem legnagyobb ballépése volt.
Az ügyfelek szeretnek. Corina szeret.
Dino is, és én…
totálisan leégtem.
Nem lenne jövedelmezőbb együtt maradni?
Csak gondold át, kérlek!
Hozok neked fehér bort.
Utálom a fehér bort.
Ő a vőlegénnyel van, ugye?
Gyere, kutyus!
Engem nem ezért fizetnek.
Gyere, szépségem! Menni fog.
Anya!
Fogja meg ezt a kutyát!
Máris kezdünk.
Utálom a kutyákat, és utálom az esküvőket. Mit keresek itt?
Sziasztok!
Anya, miért hívtad meg Danilót?
Azok után, amit Leãoról mondtál, gondoltam…
Mit mondtam én Leãoról?
Mindent hallottam, amikor bunyóztak.
- Mit hallottál? - Miféle bunyó?
Hát az irodában. Nem mesélted neki, Danilo?
Én elmondtam apádnak, Jeffnek,
Vladnak, Sharonnak,
még Jacobnak is, mindenkinek.
De miről beszélsz? Milyen bunyó?
Nem volt az igazi bunyó.
Elvertek, mint a liszteszsákot.
Olyanok voltak, mint Dávid és Góliát.
Szegény kisember csak akkor állt le,
miután Danilo elmondta neki, hogy átvered.
Hogy én? Mi a francot mondtál te Leãonak?
Te mondtad Danilónak hangüzenetben, hogy másra vágysz,
hogy nagyobb terveid vannak,
és hogy túl kicsi.
Nem szép ilyet mondani, Ivana.
Jézusom, de hát én nem… Én az irodáról beszéltem.
Egyáltalán nem Leãoról.
Te…
Hogy lehetsz ekkora seggfej?
Nem is seggfej vagy, hanem egy szörnyeteg!
Ivana, muszáj ezt az esküvőnkön?
- Ne légy már kicsinyes! - Nahát!
Te nem tudtad, hogy Ivana szereti a kicsinyes dolgokat?
Szentséges ég!
Mi ez az egész?
Vigyétek innen! Most rögtön!
Vigyétek innen!
Kiteregették a szennyest.
Kislányom, muszáj volt ezt? Olyan szép orra van.
A tiéd is szép lenne, ha nem ütnéd bele a dolgaimba.
- Az egész a te hibád. - Az enyém?
Én csak jót akartam, és engem hibáztatsz?
Hallod ezt, Adolfo?
Látod? Hallgass apádra!
Jeff, szokj hozzá!
Ez a lány mindig engem hibáztat.
Micsoda család!
Hallottad Jeffet? Gondolj a családodra!
- Jézusom! - És Jézusra is!
Én mindig a legjobbat akartam neked. Danilo…
Elég, Márcia!
Fejezd már be! Összevissza beszélsz!
Negyven éve egyfolytában csak beszélsz.
Mintha lenyeltél volna egy magnót.
A lányunknak joga van azt választani, akit szeretne.
Nem szereti Danilót. Nem érted?
A másikat szereti, azt a kis aranyosat.
Drágám, ne hagyd, hogy más mondja meg, milyen a szerelem!
Csak egyetlen dologra hallgass!
A szívedre!
- Úristen! - Adolfo!
Édes jó istenem!
Valaki hívjon egy orvost!
Ne, Leãot hívjátok!
Nem hiszem el, hogy itt is meghal valaki!
A francba már!
- Édes Jézus! - Hívja Leão doktort!
Ébresztő, magához beszélek! Hívja Leão doktort!
Elnézést, Leão doktor még nincs itt.
Üdv! Elnézést, vége van már az esküvőnek?
Meg sem tartották.
A vőlegény apja rosszul lett.
Mindenki a kórházban van.
Kórházban… Melyik kórházban?
Nem tudom. Leãot az oroszlánt keresték.
- Leão doktort? - Ja igen, őt.
Én vagyok Leão doktor.
Uramisten!
Ivana?
Elment. Üzen neki valamit?
Adja ide azt a telefont! Kérem!
Nagyember.
Nem hiszem el! Pont most?
Kerti törpe. Hogy a jó édes…
Küldemény Vladimirnek és Jeffnek. Itt vannak?
Már csak ez hiányzott. Te követsz engem?
Ember, dolgozom.
Minden oké, picur?
Minden remek.
Defektet kaptam, és be kéne mennem a kórházba.
Segítenél?
Hogy mi?
Segítenél?
Nem hallom!
Segíts, kérlek!
Segítségre van szükségem. Segítenél?
Szóval segítség kell.
Már azt hittem, sosem kérsz meg.
Pattanj fel, picur!
- Elviszlek. - Köszönöm.
Figyelj csak!
Most, hogy így összemelegedtünk, hálás lennék, ha nem hívnál picurnak.
- Rosszul esik. - Te meg puffancsnak hívsz.
Picike vagy. Olyanok vagyunk, amilyenek.
Olyanok vagyunk, amilyenek.
- Jaj, drágám! - Csak nyugodtan, lassan!
Lélegezz!
Lélegezz, ne beszélj!
Hadd beszéljen! Hogy érzed magad?
- Ne beszélj! - Szegénykém.
- Vegye le róla a kezét! - Megőrültél?
Meg kell mérnem a vérnyomását!
Én Leão doktort akarom! Maga ne nyúljon hozzá!
Mondtam, hogy nincs itt!
Az oroszlán megszökött.
A férje azonnali ellátásra szorul!
Leão, hála az égnek!
Gyere gyorsan!
Azt hiszem, szívrohama van.
Nyugalom, megvizsgálom.
Adolfo, mit érez?
Doktor úr, én…
Most ne beszélj! Látod, ez történik, ha beszélsz.
Már jobban vagyok! Folytassuk az esküvőt!
Jó ötlet! Menjünk, mert órabérben fizetnek ám.
Leão doktor…
a fekete ugyan karcsúsít,
de még nem akarok megözvegyülni.
Egy pillanatra csendben maradna, kérem?
Nem tudom megvizsgálni, ha közben beszél.
Most koncentrálnom kell, érti?
Jól van.
Sajnos…
Adolfo úr szervezetében…
jelentős mennyiségű széndioxid halmozódott fel…
a rekeszizom és a hasi régió között.
Ez mit jelent?
Hogy elgázosodott.
Csak bélgáz.
- De bolond vagy! - Csak gáz.
- De miért mondta, hogy sajnos? - Csak várja ki, mert nemsoká…
Mondtam, hogy a halkrokett rossz ötlet!
- Apa! - Jesszus, apa!
Ivana, igazából téged kerestelek.
Az jó, mert én is beszélni akarok veled.
Megtaláltam a telefonodat.
Emberek, folytathatjuk az esküvőt?
Ha nincs esküvő, nincs fizetés sem.
Ha nincs esküvő, nincs bevétel.
De ha nincs anyakönyvvezető?
Ő nem ügyvéd?
Hé, maga!
- Maga ügyvéd, nem? Jöjjön! - Én?
- Nem, én… - Segítenie kell.
Ezt az esküvőt akkor is megtartjuk, ha magát a pápát kell iderángatnom.
Istenkém!
Azt sem tudom, mit mondjak.
Kész őrület!
Na jó.
Nagyon örülök nektek. Őszintén.
Mostantól tehát…
férj és férj vagytok.
A vőlegények megcsókolhatják egymást.
Ne, mondj még valamit!
Fejtse ki jobban!
Még?
Ennél jobban?
Beszélj a szerelemről!
Arról nem tudok.
Dehogyisnem.
A szerelem…
- az… - az…
Csak annyit mondhatok, hogy büszke vagyok rád, öcskös.
Nagyon büszke.
Mindig kiálltál a döntéseid mellett, és ezért…
mindig csodáltalak.
Bárcsak olyan lennék, mint te!
De, tudod, ez nem könnyű ám.
Nehéz nem törődni azzal, hogy mások mit gondolnak.
Szóval én jó nagy hülye vagyok.
Hülye.
Azt mondja, nagyon hülye.
Hülye. Igen.
Nagyon hülye.
Ha visszaforgathatnám az időt, elmondanám valakinek…
amit legbelül érzek, de sajnos ez lehetetlen.
Jól van.
Mondd el neki!
- Mondjam el? - Igen.
Leão?
Leão!
Sosem mondtam olyat, hogy túl kicsi vagy nekem.
Az irodáról beszéltem.
Ő egy oroszlán, nem iroda.
Te vagy a legnagyszerűbb ember, akit valaha is ismertem.
Különleges vagy nekem.
És imádok veled lenni.
Amikor veled vagyok, minden másról megfeledkezem.
Forog velem a világ.
Egész testemben remegek.
Megszűnik körülöttünk minden,
és csak mi ketten létezünk.
Igen.
Ivana imádja az oroszlánokat.
De most erre a szertartásra kellene koncentrálnom.
- Mit mondjak még? - „Ha valakinek tudomása van”…
Ja, igen. Igaz.
Ha valaki tud olyasmit, ami miatt ez a csodás pár nem kelhet egybe,
az szóljon most, vagy hallgasson örökre!
Én.
Micsoda?
Ja, nem, az esküvőjük ellen semmi ellenvetésem.
Épp ellenkezőleg, maguk remek pár.
És ez a szertartás is mesés.
Ez a kórház sosem volt ilyen gyönyörű.
Ígérem, gyors leszek.
Nagyon gyors.
Elnézést.
Szóval…
Segítene, kérem?
Az életben mindenért keményen meg kellett küzdenem.
Talán ezért vagyok néha túlságosan büszke.
Nem hallom meg, amit mondanak, és nem hagyom, hogy segítsenek.
Elhitettem magammal…
hogy egyedül is boldogulok.
Azt hittem, mindent tudok az emberi szívről,
de akkor jöttél te…
és megmutattad…
hogy az én szívem hogy működik.
Szóval ha benne vagy…
hogy belevágjunk egy közös kalandba…
ezúttal tényleg megígérem, hogy…
többé nem engedlek el.
Mit mondott?
Hosszú lenne lefordítani, de higgyék el, gyönyörű!
Termetre aprócska, de úgy beszél, mint egy igazi nagyember!
A feliratot fordította: Usztics Lili